Aquest dissabte la Colla BTT Roquetes va organitzar la 27a trobada dels amants d'aquest esport de les dues rodes de muntanya. Un encontre que va partir de l'Hort de Cruells de la ciutat del Baix Ebre amb uns 105 inscrits. Per a l'organització d'aquesta trobada, el més important és el bon ambient entre tots els ciclistes. Enguany només s'ha plantejat un únic recorregut de 47 kilòmetres que ha passat pels termes de Roquetes, Alfara de Carles i els Reguers. A meitat camí, el centenar de participants s'han aturat durant una estona per fer un berenar enmig de l'entorn natural.